ಗರ್ಭಿಣಿ ಪತ್ನಿಯನ್ನ ಕೂರಿಸಿಕೊಂಡು 1,200 ಕಿ.ಮೀ. ದೂರ ಸ್ಕೂಟರ್ ಚಲಾಯಿಸಿದ ಪತಿ ಜಾರ್ಖಂಡ್ನ ವ್ಯಕ್ತಿಯೊಬ್ಬ ತನ್ನ ಗರ್ಭಿಣಿ ಪತ್ನಿಯನ್ನ ಪರೀಕ್ಷಾ ಕೇಂದ್ರಕ್ಕೆ ತಲುಪಿಸಲು ಬರೋಬ್ಬರಿ 1,200 ಕಿಲೋಮೀಟರ್ ಸ್ಕೂಟರ್ ಓಡಿಸಿದ ಘಟನೆ ನಡೆದಿದೆ. ಧನಂಜಯ್ ಕುಮಾರ್ 27 ತನ್ನ ಪತ್ನಿ ಸೋನಿ ಹೆಂಬ್ರಮ್ 22 ಅವರನ್ನು ಬೈಕ್ನಲ್ಲಿ ಕೂರಿಸಿಕೊಂಡು ಜಾರ್ಖಂಡ್ನ ಗೊಡ್ಡ ಜಿಲ್ಲೆಯಿಂದ ಗ್ವಾಲಿಯರ್ನ ಪರೀಕ್ಷಾ ಕೇಂದ್ರದವರೆಗೆ ಕರೆತಂದಿದ್ದಾರೆ. ಅವರ ಪತ್ನಿ ಡಿಎಡ್ Diploma in Education ಪರೀಕ್ಷೆ ಬರೆದಿದ್ದಾರೆ. ತನ್ನ ಪತ್ನಿ ಪರೀಕ್ಷೆಯನ್ನು ಬರೆದು ಶಾಲೆಯಲ್ಲಿ ಶಿಕ್ಷಕಿಯಾಗಿ ಕೆಲಸಕ್ಕೆ ಸೇರಬೇಕೆನ್ನುವ ಕನಸು ಕಟ್ಟಿಕೊಂಡ ಧನಂಜಯ್ ಮಳೆ ಗಾಳಿಯೆನ್ನದೇ ಲಾಕ್ಡೌನ್ ನಡುವೆಯೂ ಸ್ಕೂಟರ್ ಓಡಿಸಿ ತನ್ನ ಗರ್ಭಿಣಿ ಪತ್ನಿಯನ್ನ ಕರೆತಂದು ಪರೀಕ್ಷೆ ಬರೆಸಿರುವುದಕ್ಕೆ ಹಲವರು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ. ಲಾಕ್ಡೌನ್ ಇದ್ದದ್ದರಿಂದ ಬಸ್, ರೈಲು ಸೇರಿದಂತೆ ಯಾವುದೇ ಸಾರಿಗೆ ಸಂಪರ್ಕ ಇಲ್ಲದ ಕಾರನ ನಾವು ಸ್ಕೂಟರ್ನಲ್ಲೇ ಪರೀಕ್ಷಾ ಕೇಂದ್ರ ತಲುಪಬೇಕಾಯಿತು ಎಂದು ಧನಂಜಯ್ ಕುಮಾರ್ ಖಾಸಗಿ ವಾಹಿನಿಗೆ ಹೇಳಿಕೊಂಡಿದ್ದಾರೆ.